ועדת הפנים והגנת הסביבה, כנסת 20, פרוטוקול מספר 437, 2017-06-28 09:30

דוד אמסלם: בוקר טוב.

דוד אמסלם: אני פותח את ישיבת ועדת הפנים והגנת הסביבה.

דוד אמסלם: על סדר-היום: הצעת חוק רישוי עסקים (תיקון – איחוד שילוט בחנויות קטנות), התשע"ז-2017, של חבר הכנסת אכרם חסון ושלי ועוד כמה חברי כנסת, הכנה לקריאה ראשונה.

<לירון אדלר: הצעת החוק הוגשה בהתחלה כהצעת חוק לתיקון חוק רישוי עסקים.

<לירון אדלר: יש היום כל מיני חוקים שקובעים חובה של התקנת שלטים מכל מיני סוגים בעסקים ויש תקנות שקובעות בדיוק מה השלט צריך לכלול, מה יהיה הנוסח, מה יהיה גודל השלט, מה יהיה גודל האותיות.

<לירון אדלר: בעצם התקנות קובעות את הסטנדרט הזה ואי-אפשר לחרוג ממנו.

<לירון אדלר: נוצר מצב שבחנויות, בעיקר קטנות, יש בעיה שהחנות קטנה, יש הרבה שלטים שהם צריכים לתלות וזה יוצר נטל שלא קל לעמוד בו.

<לירון אדלר: לכן עלתה הצעת החוק, שבעצם מאפשרת לשר הכלכלה לקבוע תקנות שיקבעו הוראות לעניין שלט מאוחד שיכול לאחד בתוכו כמה שלטים.

<לירון אדלר: התקנות האלה יהיו מתירות.

<לירון אדלר: זאת אומרת, עסק שירצה לקחת את השלט המאוחד, יוכל לקחת את השלט המאוחד.

<לירון אדלר: עסק שירצה, יוכל להישאר עם השלטים כמו שהם כיום.

<לירון אדלר: בסופו של דבר, אחרי הערות שקיבלנו ממשרדי הממשלה, נראה לנו נכון יותר שזה לא יהיה בחוק רישוי עסקים.

<לירון אדלר: בסופו של דבר יכולים להיכנס לפה עסקים שהם לא בתוך חוק רישוי עסקים.

<לירון אדלר: עשינו את זה כחוק נפרד.

<לירון אדלר: נקריא עוד מעט את השם שלו ואת ההוראות שלו.

<לירון אדלר: שר הכלכלה יהיה כאמור ממונה על החוק הזה.

<לירון אדלר: בעצם, יש בחוק תוספת שבה כתובים כל החוקים והתקנות הרלוונטיים.

<לירון אדלר: שר הכלכלה יוכל, בהתאם לצרכים, לקחת את החוקים האלה מהתוספת ולקבוע שלט אחד או כמה שלטים, שלט שמתאים אולי רק למקום שמוכרים בו מוצרי מזון, שלט שמתאים למקומות שמגישים בהם מוצרי מזון.

<לירון אדלר: האפשרות היא לקחת את ההוראות שבתוספת, כולם או חלקם.

<לירון אדלר: כלומר, או את כל החוקים שכתובים שם או חלק מהם ולעשות את השלטים לפי הצרכים שעולים.

<לירון אדלר: בהמשך, אפשר כמובן להוסיף חוקים נוספים, ככל שיעלה הצורך, בהסכמת השרים שממונים על אותם חוקים ובהסכמת הוועדה.

דוד אמסלם: תודה רבה.

דוד אמסלם: נקריא את החוק ואחרי זה נשמע את המשרדים.

<לירון אדלר: הצעת חוק להקלת נטל האסדרה בעסקים (איחוד שילוט), התשע"ז–2017 1.

<לירון אדלר: הגדרות בחוק "חוק רישוי עסקים – חוק רישוי עסקים תשכ"ח-1968.

<לירון אדלר: " עסק" – כל מקום שחלה עליו חובת הצבת שלט לפי חיקוק המפורט בתוספת, אף אם אינו טעון רישוי לפי חוק או שאינו פועל לשם הפקת רווח.

<לירון אדלר: שלט" – לרבות מודעה, הודעה כרזה וכיוצא באלה, שמטרתם אזהרה, הכוונה או מסירת מידע והחובה להציבם קבועה בחיקוק המופיע בתוספת.

<לירון אדלר: יש כאן איזו תוספת קטנה לנוסח בעקבות הערות של משרד המשפטים.

<לירון אדלר: אני אקריא עם התוספת: איחוד שילוט בעסקים א.

<לירון אדלר: על אף האמור בכל חיקוק המנוי בתוספת, שר הכלכלה רשאי לקבוע הוראות המתירות לעסקים לאחד את השלטים שחובה להציבם על-פי חיקוקים המפורטים בתוספת, כולם או חלקם לשלט אחד (בחוק זה – שלט מאוחד) בדרך הקבועה בחוק זה.

<לירון אדלר: ב.

<לירון אדלר: בהוראות כאמור בסעיף קטן (א) יקבע שר הכלכלה, בהסכמת השרים הממונים על החיקוקים המנויים בתוספת, את גודל השלט המאוחד, תוכנו ועיצובו, ורשאי הוא לקבוע כאמור הוראות נוספות הנוגעות לשלט, לרבות הוראות בדבר מקום הצגתו ואופן הצגתו.

<לירון אדלר: שינוי התוספת 3.

<לירון אדלר: שר הכלכלה רשאי לשנות בצו את התוספת בהסכמת השרים הממונים על החיקוקים המנויים בתוספת או בהסכמת השרים הממונים על החיקוקים שהוא מבקש להוסיף בה ובאישור ועדת הפנים והגנת הסביבה של הכנסת.

<לירון אדלר: הצבת שלט מאוחד בעסק 4.

<לירון אדלר: נקבעו הוראות לעניין שלט מאוחד והוצב בעסק שלט מאוחד בהתאם לאותן הוראות, יראו בכך כאילו מולאה חובת הצבת השילוט הקבועה בכל חיקוק שהשלט כולל אותה בהתאם להוראות כאמור.

<לירון אדלר: הוצב שלט מאוחד אשר אינו עומד בהוראות שנקבעו, יראו בכך כאילו הופרה חובת הצבת השילוט האמורה.

<לירון אדלר: ביצוע ותקנות 5.

<לירון אדלר: שר הכלכלה ממונה על ביצוע חוק זה, והוא רשאי להתקין תקנות בכל הנוגע לביצועו.

<לירון אדלר: תוספת סעיף 1 (1) שילוט איסור מכירת אלכוהול משעה 23:00 לפי סעיף 2(ג)(1) לחוק רישוי עסקים, התשכ"ח–1968; (2) שילוט אזהרה מפני סכנת שתיית אלכוהול לפי סעיף 2(ג)(3) לחוק רישוי עסקים, התשכ"ח–1968; (3) שילוט לעניין התקן מד רעש לפי סעיף 2(ו) לחוק רישוי עסקים.

<לירון אדלר: (4) שילוט לעניין עשיית כתובות קעקע או ניקוב חורים בגוף לצורף ענידת תכשיטים לפי סעיף 2(ז) לחוק רישוי עסקים.

<לירון אדלר: (5) שילוט איסור מכירה, השכרה או השאלה של מוצר טבק או מוצר המשמש לעישון טבק לקטינים, לפי סעיף 8א לחוק הגבלת הפרסומות והשיווק של מוצרי טבק, התשמ"ג–1983; (6) שילוט איסור מכירת אלכוהול לקטינים לפי סעיף 193א(ד) לחוק העונשין, התשל"ז–1977.

<לירון אדלר: " הפריט האחרון שמופיע כאן זה שילוט מכוח חוק הגנת הצרכן לגבי מדיניות החזרת מוצרים.

<לירון אדלר: לאחר שיחה עם הרשות להגנת הצרכן עלה שזה פחות מתאים כי כל עסק יש לו את מדיניות החזרת מוצרים שלו ולא מדובר באופן אחיד ולכן הפרט הזה לא ייכנס לתוספת.

<לירון אדלר: ההוראות ששר הכלכלה קובע לגבי הנוסח של השלט המאוחד זה הוראות שייקבעו כמובן בתקנות, בהסכמת השרים שאחראים על אותם חיקוקים.

<לירון אדלר: אנחנו קראנו לכל דבר כאן חיקוק במקום חוק כדי לכלול גם תקנות.

<לירון אדלר: בחלק מהמקרים יש חוק שמשרד מסוים אחראי עליו אבל דווקא על התקנות של השלט אחראי שר אחר בתוך אותו חוק.

<לירון אדלר: לכן הכוונה פה לכלול את כל הסיטואציות, אבל אם יהיה איזה שינוי בנוסח והאם יקראו לזה חוק או חיקוק, אנחנו נחליט סופית בשלב הניסוח.

דוד אמסלם: משרד הכלכלה נמצא פה?

<נעם דשא: אני ממשרד הכלכלה, מהסוכנות לעסקים קטנים.

<נעם דשא: אנחנו כמובן תומכים בהצעת החוק ובעיקרון שלה.

<נעם דשא: אנחנו תומכים בזה כי זה יקל על העסקים בהרבה מובנים.

<נעם דשא: אנחנו מסכימים גם עם זה שהחוק ינוסח כאפשרות ולא כחובה כי בסוף אנחנו לא רוצים ליצור עול על העסקים.

דוד אמסלם: מי שרוצה לשים 7 שלטים שישים.

<נעם דשא: בדיוק.

<נעם דשא: לגבי הפרטים, זה הכול ייקבע בתקנות עם המשרדים הרלוונטיים.

דוד אמסלם: משרד המשפטים.

<הגר סלקטר: אני ממשרד המשפטים.

<הגר סלקטר: אנחנו חושבים שההצעה הזאת ראויה.

<הגר סלקטר: אין לנו הערות נוספות מעבר למה שהעברנו לייעוץ המשפטי.

דוד אמסלם: יש למישהו הערות?

<רות דיין מדר: אני ממרכז השלטון המקומי.

<רות דיין מדר: ככלל, זה נראה שזה מגדיל את הבירוקרטיה והרגולציה ולא מקטין אותה, אז לא כל-כך מתכתב עם מדיניות הממשלה החדשה.

דוד אמסלם: למה, אנחנו מדברים על משהו שהוא וולונטרי.

<רות דיין מדר: יש סעיף בחוק רישוי עסקים, ששר הפנים רשאי לקבוע בתקנות פורמט של שילוט אחיד בו יירשמו מלוא האזהרות על-פי דברי חקיקה החלות על עסק למעט מכוח חוק מניעת עישון במקומות ציבוריים.

<רות דיין מדר: אני מקריאה את הדברים כדי שהדברים ייאמרו במדויק מבחינה משפטית.

דוד אמסלם: אני שואל באופן כללי.

דוד אמסלם: אני לא נכנס למילה פה מילה שם אלא על העיקרון.

<רות דיין מדר: אפשר להוסיף סעיף בחוק רישוי עסקים ולא צריך לסבך עם שר הכלכלה.

<רות דיין מדר: שר הכלכלה ידבר עם שר הפנים ושר הפנים יכתוב את הדברים.

דוד אמסלם: זאת אומרת, את מבקשת ששני השרים ידברו.

דוד אמסלם: את מדברת על הפרוצדורה ולא על המהות.

<רות דיין מדר: אני אומרת שכרגע יש הליך שדרכו ניתן לבצע את זה ולא צריך ללכת על חקיקה ראשית נוספת כדי לבצע את האמור.

<רות דיין מדר: אני אומרת מבחינת המדינה.

<לירון אדלר: איזה סעיף את קוראת?

דוד אמסלם: אני רוצה להבין את העיקרון.

דוד אמסלם: עד היום לכל שלט יש את התקנות שלו.

דוד אמסלם: אז יש 6-8 סוגי שלטים.

דוד אמסלם: יש שלט שכותב שאסור למכור אלכוהול לילד מתחת לגיל 18.

דוד אמסלם: יש שלט שאומר שהעישון מזיק לבריאות.

דוד אמסלם: אתה נכנס לפיצוציה אתה רואה שמונה שלטים.

דוד אמסלם: בהתחלה אתה חושב שזה סוג של טפט.

דוד אמסלם: באנו אכרם ואני ואנחנו מציעים עוד אופציה.

דוד אמסלם: הרי בעל הפיצוצייה אומר שהוא לא צריך 7 שלטים, זה מכער את הפיצוצייה.

דוד אמסלם: אדם שבא לקנות סיגריות צריך לקרוא 7 שלטים.

דוד אמסלם: אמרנו לאפשר עוד אופציה, שלט אחד שיסדר את העניין.

דוד אמסלם: אם אתה אוהב 7 שלטים, אז תישאר ב-7 שלטים.

דוד אמסלם: אם אתה רוצה לעשות שלט אחד, תעשה שלט אחד.

דוד אמסלם: נכון להיום הוא לא יכול לרכז את כולם בשלט אחד כי כך המדינה התנהלה.

דוד אמסלם: הדיון שמתקיים כאן עשו אותו 7 פעמים.

דוד אמסלם: פעם זה היה על הפיצוצייה, פעם אחרת על הסיגריות, פעם אחת על האלכוהול.

דוד אמסלם: כל פעם התכנסו פה אנשים מכובדים כמוכם ודיברו על השלט כמה שעות.

דוד אמסלם: אז אני רוצה להוריד את כל הפיאסקו הזה ושלא יבואו לפה יותר ולא נדון יותר בנושא.

דוד אמסלם: רבותי, תעשו שלט אחד.

דוד אמסלם: תחליטו מה אתם רוצים לכתוב בשלט.

דוד אמסלם: אם מחר המדינה או משרד הכלכלה יחליטו שהם רוצים להכניס משהו אחר, שיכניסו ולא צריך לבוא שוב לכנסת.

דוד אמסלם: השלט כבר נמצא, הפונטים כבר קבענו, את כל הנושאים אפשר להכניס בשלט אחד.

דוד אמסלם: ככה לא צריך לבוא לכאן עוד פעם לדיון.

דוד אמסלם: איזה שר זה יהיה, מה זה עניינכם?

<רות דיין מדר: פשוט אמרנו שיש חקיקה קיימת.

<לירון אדלר: החקיקה שהקראת מאיפה היא?

<רות דיין מדר: מחוק רישוי עסקים בפקודת העיריות.

<רות דיין מדר: זה סעיף שבעצם שר הפנים קובע בתקנות פורמט של שילוט ובעצם להגיד שכל הדברים האלה ייכנסו.

<רות דיין מדר: כך אפשר להימנע מעוד חקיקה ואפשר יהיה גם לאכוף אותה.

<רות דיין מדר: שם יש לך מנגנון אכיפה.

<רות דיין מדר: פה אין לך מנגנון אכיפה.

<רות דיין מדר: אני רק שמה על השולחן.

דוד אמסלם: אני מבין את ההערה.

דוד אמסלם: אני לא מקבל אותה בעיקרון.

דוד אמסלם: כרגע אני נמצא כבר בשוונג ולא אכפת לי שיהיו שני חוקים אותו דבר בשני מקומות שונים.

דוד אמסלם: זאת כבר שאלה שלהם, אני בא לתכלית.

דוד אמסלם: העסק הזה כבר בושל כך.

דוד אמסלם: אם שני אנשים עושים את אותה פעולה, לא נורא.

דוד אמסלם: בעיקרון, את צודקת.

דוד אמסלם: אם לירון היתה עולה על זה, אני מניח שהיתה מביאה את זה.

<לירון אדלר: אנחנו נבדוק את העניין הזה.

<לירון אדלר: לגבי הנושא של האכיפה, הכוונה שהאכיפה נשארת אותה אכיפה של המשרדים.

<לירון אדלר: כל משרד אוכף את התקנות השילוט שלו כמו שהוא אכף אותם עד היום.

<לירון אדלר: כמו שכתבנו בסעיף 4, דהיינו, אם יש שלט מאוחד שהוצב בהתאם לתקנות שנקבעו, אז יראו בזה כאילו מילאו את אותן תקנות, גם התקנות המקוריות של אותו משרד.

<לירון אדלר: אם יש תקנות למשרד הבריאות על איסור מכירת טבק לקטינים אבל זה לא בתוך השלט הנפרד אלא בשלט המאוחד, והשלט המאוחד עומד בתנאים, יראו בזה כאילו מולאה החובה.

<לירון אדלר: אם לא, יראו בזה כאילו לא מולאה החובה.

<לירון אדלר: זה מהצד של האכיפה.

<לירון אדלר: אז אנחנו לא משנים את האכיפה הקיימת.

<רות דיין מדר: לעניין האכיפה, כל משרד רואה לעצמו.

<רות דיין מדר: הוא רשם טבק?

<רות דיין מדר: הוא רשם משקאות קלים?

<רות דיין מדר: עדיין יש שבעה פקחים לשבעה נושאים עבור שלט אחד.

<רות דיין מדר: זה כאילו עצרנו בחשיבה עד עניין האכיפה.

<לירון אדלר: זה מגיע מחוקים שונים כי זה מגיע מאינטרסים שונים שמשרדים שונים מופקדים עליהם.

<רות דיין מדר: 6 משרדים שונים צריכים לשלוח מפקח אחד לאותו קיוסק לראות שבאותו שלט שבו כתובים כל הדברים, כל אחד רשם את החלק שלו ועושה את הוי שלו.

<רות דיין מדר: אם מחוקקים את החוק, אולי יש אפשרות לחשוב על משהו שהוא מעבר לזה.

<רות דיין מדר: אולי, ואולי לא.

דוד אמסלם: ההערה של רותי היא הערה טובה.

דוד אמסלם: היא גם הפתיעה אותי בהערה.

<לירון אדלר: האמת שגם אנחנו.

<לירון אדלר: משרד הפנים מכירים את הסעיף?

דוד אמסלם: ברמה התכליתית זה דבר שהוא יותר ליטוש.

דוד אמסלם: מבחינת האזרח אין לזה משמעות.

דוד אמסלם: אנחנו עכשיו נותנים שתי סמכויות, למרות שסיפור האכיפה הוא במסגרת פקודת העיריות.

דוד אמסלם: רותי, בסוף מי יאכוף את ז?

דוד אמסלם: משרד הכלכלה לא ייקח פקחים בשביל לבדוק שלטים.

<רות דיין מדר: היועצת המשפטית אומרת שכן.

<רות דיין מדר: כל משרד ממשלתי יהיה אחראי.

דוד אמסלם: לא נראה לי.

<רות דיין מדר: זה החוק הקיים כרגע.

<רות דיין מדר: הרשויות המקומיות אחראיות רק בנושא שיש רישוי עסקים.

<רות דיין מדר: כשאין דרישה של רישוי עסק, זה לא נכנס למסגרת הסמכות שלנו.

דוד אמסלם: יש שילוט שהוא לא דורש רישוי עסק?

דוד אמסלם: למשל, מוסכים?

<רות דיין מדר: יש עסקים שלא דורשים רישוי עסק אבל השילוט הזה נדרש בחלקו.

דוד אמסלם: תני דוגמה.

דוד אמסלם: באינסטינקט שלי לא עברתי על כל הרשימה.

דוד אמסלם: בגדול, רוב העסקים שדורשים רישוי עסק הם עוסקים בנושא מזון.

<רות דיין מדר: ספרות?

<לירון אדלר: יש רישוי עסק.

דוד אמסלם: יש לזה השלכות יותר של משרד הבריאות, כשיש חשש בריאותי לשלום הציבור, למשל במזון.

<רות דיין מדר: גם כבאות.

דוד אמסלם: כבאות זה משהו אחר.

דוד אמסלם: כבאות הם חלק מהתחנות של רישוי עסקים.

דוד אמסלם: כשאתה דורש רישוי עסק יש לך מספר תחנות לעבור: עירייה, מד"א, כל מיני.

דוד אמסלם: אני יכול להגיד שבאופן מעסקי, חנות נעלים לא דורשת רישוי עסק, שימכור נעליים.

דוד אמסלם: ספרות זה יותר בגלל המספרים, הכימיה.

דוד אמסלם: אתה עלול להזיק לציבור.

דוד אמסלם: אם לא יפקחו עליך, יכול להיות שתצבע למישהו את השיער ועל הדרך תכניס לו חומצה לראש.

דוד אמסלם: אז אומרים שרוצים לבדוק שהמספריים שהוא משתמש הן סטריליות.

דוד אמסלם: אני מבין את ההיגיון.

דוד אמסלם: בדרך-כלל, התחנה הכי חשובה ברישוי עסק של משרד הבריאות, בהיבט התפעולי הרגיל.

דוד אמסלם: בדרך-כלל רישוי העסק בפעם הראשונה – למשל, כיבוי אש רוצה לדעת האם יש מקום לכבאית.

דוד אמסלם: זה לא משתנה.

דוד אמסלם: רישוי העסקת מתחדש כל כמה שינוי ואם לא קרה שום שינוי זה נשאר אותו דבר.

דוד אמסלם: מי שעושה את הבקרות כל ימות השנה זה משרד הבריאות.

דוד אמסלם: שם זה הסיפור האמיתי.

דוד אמסלם: אנשים מוכרים מזון על בסיס יומי.

דוד אמסלם: צריך לדעת שהמזון לא מסכן את הציבור.

דוד אמסלם: משם זה בא.

דוד אמסלם: לכן אני רואה את זה דווקא שם.

דוד אמסלם: לכן מי שמפקח זה תברואן של העירייה ויש תברואן של משרד הבריאות.

דוד אמסלם: העירייה עושה את רוב הפיקוח בשוטף.

דוד אמסלם: יש כזאת מחלקה בעירייה וזאת העבודה שלו.

דוד אמסלם: למשרד הבריאות יש תברואן אבל הוא באזור יותר גדול וזה יותר מסובך ואני לא אלאה אותך.

דוד אמסלם: לכן אני חושב שבעיקר האכיפה תיעשה על-ידי הרשות המקומית.

<רות דיין מדר: זאת החקיקה כרגע.

<לירון אדלר: אני רוצה לומר משהו.

<לירון אדלר: החוק הזה לא פוגע באכיפה של השלטים שהיתה עד היום.

<לירון אדלר: זאת אומרת, אם היום רשות מקומית היתה מגיעה היום לבדוק מכוח חוק רישוי עסקים הימצאות של שלטים, כי חלק מהשלטים האלה הם תנאי ברישיון העסק, אז היא תבוא לבדוק באותה צורה.

<לירון אדלר: היא רק תדע שאם השלט הוא לא נפרד אלא הוא בתוך השלט המאוחד, זה עונה על התנאים.

<לירון אדלר: ההערה היתה מכיוון משרדי הממשלה להוציא את זה מחוק רישוי עסקים כי באופן עקרוני, החוק כמו שהוא כתוב, לא מונע גם בעתיד, הכנסת שלטים שיכולים להיות רלוונטית גם לעסקים שהם לא טעוני רישוי.

<לירון אדלר: בנוסף, חלק מהשלטים האלה כבר היום הם לא תלויים ברישיון עסק.

<לירון אדלר: בסוף האכיפה של אי הימצאות השלט היא לא בעצם כוח חוק רישוי עסקים.

<לירון אדלר: למשל, מכירת טבק, יכול להיות שהאכיפה של אי הימצאות אותו שלט היא מכוח אותו חוק ולא מכוח חוק רישוי עסקים.

<לירון אדלר: אם תוכלי, תפני אותנו לסעיף בפקודת העיריות.

<לירון אדלר: האמת שעשיתי חיפוש ולא מצאתי ואני מבינה שמשרד הפנים לא מכיר.

<לירון אדלר: אם יש סעיף קיים כזה, אנחנו לא ראינו סעיף כזה.

<לירון אדלר: שוב, האכיפה לא אמורה להשתנות וזה לא אמור להגביר את נטל האכיפה בשום דבר.

דוד אמסלם: לירון, כרגע אנחנו נמצאים בקריאה ראשונה.

דוד אמסלם: רותי, אני חושב שיש המון טעם בדברים שאמרת.

דוד אמסלם: הפתעת אותנו כי בדרך-כלל אין לנו הפתעות.

דוד אמסלם: זה לא קורה לנו הרבה שמישהו מחדש לנו על סעיף שישנו במקום אחר.

דוד אמסלם: זה יכול לקרות בשוליים.

דוד אמסלם: אנחנו נקדם כרגע את ההצעה כפי שהיא.

דוד אמסלם: אתם תשבו יחד עם לירון.

דוד אמסלם: אם זה סגור והכול בסדר ואין טעם לעשות את העניין, אז אנחנו נעצור את זה.

<רות דיין מדר: נגיע לאותה מהות בדרך אחרת.

דוד אמסלם: אני בן אדם שהפרוצדורה פחות חשובה לי.

דוד אמסלם: חשובה לי המהות.

דוד אמסלם: חשוב לי להגיע ליעד ולא חשוב איך.

דוד אמסלם: אם תסגרו ביניכם, אין לי אידיאולוגיה בעניין.

<חוה מודרוביץ: אני מרישוי עסקים במשרד הפנים.

<חוה מודרוביץ: אנחנו תומכים כמובן בהצעת החוק.

<חוה מודרוביץ: אני מסתכלת בתוספת על רשימת השלטים.

<חוה מודרוביץ: רוב השלטים עוסקים באלכוהול, עישון, רעש, שלטים שקשורים למקומות של פיצוציות, בארים וכדומה.

<חוה מודרוביץ: לפרוטוקול אני רוצה לומר ששלט מספר 4 הוא לא רלוונטי.

דוד אמסלם: אני רוצה לדעת איזה שלטים.

<חוה מודרוביץ: איסור מכירת אלכוהול, שילוט אזהרה מפני שתיית אלכוהול, התקן מד רעש שזה השלישי.

<חוה מודרוביץ: שלט רביעי זה לעניין כתובות קעקע או ניקוב חורים בגוף, החמישי זה מכירה של עישון וטבק והשישי זה מכירת אלכוהול לקטינים.

<חוה מודרוביץ: השלט הרביעי הוא לא כל-כך רלוונטי לדעתנו למקומות ששם רלוונטיים שאר השלטים.

<חוה מודרוביץ: זה יותר תחום נישתי של מקום שעושים קעקועים וניקוב חורים.

דוד אמסלם: אני מבין מה שאת אומרת.

דוד אמסלם: היא צודקת.

דוד אמסלם: היא אומרת: הרי אנחנו רוצים לרכז את השלטים, זה כל הרעיון.

דוד אמסלם: בפיצוצייה לא עושים קעקועים.

דוד אמסלם: כל השלטים האלה שייכים למועדונים ודברים כאלה.

דוד אמסלם: קעקועים זה משהו ספציפי לקעקועים.

דוד אמסלם: בדרך-כלל הוא לא מוכר שתיה וסיגריות.

דוד אמסלם: הערה טובה.

<לירון אדלר: זה נתון להחלטת הוועדה.

<לירון אדלר: אני רק אעיר שהצעת החוק התחילה מהכיוון הזה, שהיא הלכה לכיוון של פיצוציות ולמקומות שמוכרים בהם סיגריות ואלכוהול.

<לירון אדלר: אבל אין מניעה, כמובן, שיהיו שלטים שרלוונטיים לדברים אחרים.

<לירון אדלר: שר הכלכלה בתקנות יכול לבחור חלק מהשלטים או כולם.

<לירון אדלר: יכול להיות מקרה של מקום שעושים בו קעקועים ומוכרים בו אלכוהול.

דוד אמסלם: בואו נעשה סדר.

דוד אמסלם: אני הולך לבית חולים ויש שלט "זהירות רנטגן" ואנחנו לא מכניסים אותו לפה.

דוד אמסלם: הרציונל זה לאחד במקומות שזה קשור.

דוד אמסלם: לא נעשה צחוק מעצמנו.

דוד אמסלם: הרי יש עוד שלטים במדינה, אולי נכניס גם את התמרורים?

דוד אמסלם: היא אומרת: בנושא מזון, אם זה אולמות, פיצוציות, מועדונים, אז זה שייך.

דוד אמסלם: אולי אחד מוכר אלכוהול ולא מוכר סיגריות.

דוד אמסלם: אני חושב שהסיפור של הקעקועים לא שייך ואני מציע להוריד אותו.

דוד אמסלם: הוא הרי קיים בחוק.

<לירון אדלר: ככל שרואים משהו שהוא רלוונטי אפשר יהיה להכניס אותו גם אחר-כך.

<לירון אדלר: אנחנו חשבנו שבכל מקרה, אם הוא כרגע נמצא, אז ככל שהוא רלוונטי הוא יהיה בתוך השלט וככל שהוא לא יהיה רלוונטי אז אפשר יהיה להכניס אותו בעתיד אם ירצו.

<לירון אדלר: הכול להחלטת הוועדה.

דוד אמסלם: נוציא את זה, אפילו ברמה ההגיונית.

<לירון אדלר: בסדר.

<לירון אדלר: אני רק אעיר פה שההצעה הגיעה מכיוון מסוים של שלטים, אבל אין מניעה בהמשך החקיקה שאלה יהיו עסקים שלאו דווקא קשורים לעסקי מזון ואלכוהול אלא לעסקים אחרים.

<נינא כהן  - קרן: אני מהייעוץ המשפטי במשרד הבריאות.

<נינא כהן  - קרן: היתה לי הערה ספציפית לגבי השלט הזה.

<נינא כהן  - קרן: לגבי כל הנושא של רישוי עסקים שההגדרה הרשמית שלהם היא עסקים לא רפואיים לטיפול בגוף האדם, שזה בעצם אומר פירסינג וקעקועים, זה בעצם בסמכותנו.

<נינא כהן  - קרן: ספציפית, השלט הזה הוא באמת בסמכות שר הפנים באיזה תיקון לחוק רישוי עסקים.

<נינא כהן  - קרן: אני לא יודעת אם סעיף קטן 4 הזה ירד מהתוספת או לא.

<נינא כהן  - קרן: ככל שהוא לא ירד, אז אני גם - - -

<לירון אדלר: הוא יורד.

דוד אמסלם: רותי, קעקועים דורשים רישוי עסק?

<נינא כהן  - קרן: קעקועים ופירסינג כן, חוץ מניקוב חורים באוזניים.

דוד אמסלם: חורים באוזניים עושים בכל חנות למכירת עגילים.

<נינא כהן  - קרן: בגלל זה.

<גיל ברגפוינד: אני מהמועצה לצרכנות.

<גיל ברגפוינד: ביקשתי רשות דיבור כדי לוודא שסעיף 7 לתוספת יורד בנושא של מדיניות החזרת טובין.

<גיל ברגפוינד: הבנתי ממה שהיועצת המשפטית אמרה, שזה יורד בוודאות, נכון?

<לירון אדלר: כן.

<גיל ברגפוינד: אם כך, אני מברך על ההצעה.

דוד אמסלם: לא חשבתי שיהיו כל-כך הרבה דוברים על ההצעה הזאת.

דוד אמסלם: טוב שאתם מדברים, מסתבר שבאמת יש על מה.

<אלי סתוי: אני יושב ראש עמותה שמאגדת את כלל העסקים הקטנים בענף המזון.

<אלי סתוי: זאת יוזמה של משרד הכלכלה, על-מנת לסייע כמיטב יכולתנו לכושר ההישרדות והתחרותיות של העסקים הקטנים בענף המזון.

<אלי סתוי: אני מברך באופן עקרוני על כל יוזמה וחקיקה שנועדה לסייע.

דוד אמסלם: אלי, תהיה קצר.

<אלי סתוי: ברמה העקרונית, העסקים הקטנים בעיקר בענף המזון הם עולם הולך ונעלם.

<אלי סתוי: מ-15,000 עסקים לפני 10 שנים - - -

דוד אמסלם: מה אתה אומר על השלטים?

<אלי סתוי: אני אומר שבעיקרון כל דבר וכל סיוע שיעזור לעסק הקטן להתמודד מול העסק הגדול אני מברך.

<אלי סתוי: באתי לפה להודיע שאני מברך על היוזמה.

דוד אמסלם: שי ברמן, בבקשה.

<שי ברמן: תודה אדוני היושב ראש.

<שי ברמן: אנחנו מברכים אותך ואת חבר הכנסת אכרם על הצעת החוק.

<שי ברמן: הנושא של שלט לאיסור עישון לא מופיע פה.

<שי ברמן: צריך להבדיל בין הנושא של מכירת טבק, שאגב, היא לא רלוונטית אלינו במסעדות אבל רלוונטית לקיוסקים.

<שי ברמן: לגבי ההערה של חוה, אני דווקא חושב שאם אנחנו ננסה בחוק לייצר איזו אחידות רק לעסק אחד, זה דווקא יהיה עקב אכילס של החוק.

<שי ברמן: בסוף צריך לעשות שכל עסק ישים את שלטים שרלוונטיים לגבי אותו תמהיל של עסק.

<שי ברמן: אם נתחיל להפריט כל דבר זה לא יעבוד.

<שי ברמן: כמו שאמרתי, חסר פה הנושא של איסור עישון שרלוונטי לנו במסעדות.

דוד אמסלם: מי מתנגד לאיסור עישון?

<נינא כהן  - קרן: התנגדנו שזה יאוחד.

דוד אמסלם: למה?

<נינא כהן  - קרן: באופן כללי, גם לגבי שלטים אחרים יש לנו הסתייגויות.

<נינא כהן  - קרן: כרגע אני לא מסתייגת כי זה ייקבע בתקנות בהסכמתנו.

דוד אמסלם: לא הבנתי, אתם מסתייגים בגלל שאתם אוהבים להסתייג?

<נינא כהן  - קרן: אנחנו חושבים שיש שלטים שרלוונטי לאחד - - -

דוד אמסלם: שאלתי למה?

<נינא כהן  - קרן: בגלל שאנחנו חוששים שזה יסכן את המטרה של השלטים האלה.

<נינא כהן  - קרן: הרעיון של השלט זה לא רק הטקסט שמופיע בו.

<נינא כהן  - קרן: זה כל העיצוב, כל הצבע.

דוד אמסלם: לא הבנתי את הרעיון.

דוד אמסלם: אתם יכולים להגיד שלגבי העישון הפונטים יהיו בצבע אדום.

דוד אמסלם: הכי לכאורה, אני יכול להקיש מדבריך, שילד ששותה אלכוהול מתחת לגיל 18, זה פחות גרוע מאשר עישון.

<נינא כהן  - קרן: ממש לא.

דוד אמסלם: הרציונל שאת ניסית להסביר הוא כזה, אלא אם אני לא מבין.

דוד אמסלם: את אומרת: תראה, העישון הוא שונה מאלה.

דוד אמסלם: לכן אנחנו צריכים רק לו שלט מיוחד וגדול בכניסה.

דוד אמסלם: במה הוא שונה?

דוד אמסלם: הוא יותר מסוכן.

דוד אמסלם: הרי אתם משרד הבריאות וזה לא בגלל שזה לא נעים להריח.

דוד אמסלם: אני שואל שאלה אחרת.

דוד אמסלם: נניח שהייתי הולך על הרציונל.

דוד אמסלם: אני מבין מכם שאלכוהול הוא פחות חמור ולכן הוא יכול לבוא עם כל הרצף האחר.

<נינא כהן  - קרן: הרציונל זה לא שזה פחות מסוכן.

<נינא כהן  - קרן: ספציפית, השלט שאומר שאסור לעשן, אז יש תקנות.

<נינא כהן  - קרן: יש טבלה שממש כתוב בה בכל עסק הוא צריך להופיע.

<נינא כהן  - קרן: אני חושבת שבחנויות הוא צריך להיות בכניסה.

<נינא כהן  - קרן: אנחנו חשבנו שהוא לא רלוונטי כי הוא לא מוצב באותו מקום שבו נמצאים שאר שלטים.

<נינא כהן  - קרן: הרבה פעמים הוא נמצא במקום אחר.

דוד אמסלם: אתם כותבים איפה הוא צריך להיות?

<נינא כהן  - קרן: כן, זה מופיע במפורש בתקנות.

דוד אמסלם: אז אני אתקדם עוד צעד.

דוד אמסלם: למה החלטתם שסיגריות צריכות להיות הקופה ואלכוהול לילדים צריך להיות מאחור?

<נינא כהן  - קרן: לא, הפוך.

<נינא כהן  - קרן: דווקא סיגריות הרבה פעמים הם לא ליד הקופה אלא בכניסה לחנות.

דוד אמסלם: למה לדעתך השלט של הסיגריות צריך להיות בכניסה לחנות והשלט שאסור למכור אלכוהול לילדים מתחת לגיל 18 לא צריך להיות בכניסה?

<נינא כהן  - קרן: השלט הזה ספציפית, אני לא חושבת שכתוב איפה הוא צריך להיות.

<לירון אדלר: לגבי השלט של העישון, לגבי מסעדה, מזנון, בית קפה או חדר אוכל אחר, צריך לשים את השלט בכל חדר או אזור למעט חדר עישון.

<לירון אדלר: שלט אחד לכל 10 מ' אורך קיר, או שלט אחד רק לפי מספר השלטים הגדול יותר.

<לירון אדלר: כאן לא כתוב שהוא דווקא בכניסה.

<לירון אדלר: בתקנות על השלט של העישון יש ממש פירוט.

דוד אמסלם: בסוף אני מפעיל את ההיגיון שלי.

דוד אמסלם: למה היה פה פירוט לגבי המרחקים?

דוד אמסלם: שלא תיכנס לשדה התעופה, בכניסה ישימו לך שלט קטן ותגיד שלא ראית.

דוד אמסלם: בדרך-כלל אין הרבה מרחבים שהם יותר מ-10 מטר רוחב, אבל אם נכנסת לטרמינל, לקניון, אז כל 10 מטרים צריך לשים.

דוד אמסלם: כאן אנחנו מדברים על מכירה.

דוד אמסלם: עכשיו אני בא לאלכוהול.

דוד אמסלם: לא כתוב כאן שלקטין אסור לשתות אלכוהול.

דוד אמסלם: אנחנו מתייחסים למי שמוכר את האלכוהול.

<נינא כהן  - קרן: אגב, איסור המכירה זה בשעות מסוימות.

דוד אמסלם: שנייה, אני רוצה להסביר.

דוד אמסלם: לירון התייחסה למקומות העישון ולא למכירה.

דוד אמסלם: עכשיו אנחנו מדברים על הפיצוציות שבהם מוכרים סיגריות.

דוד אמסלם: אני מניח שמדובר פה גם על איסור של מכירה.

דוד אמסלם: בפיצוציה לא כתוב שאסור לעשן אלא שאסור למכור.

<שי ברמן: אדוני היושב ראש, האיסור של המכירה הוא דווקא לעסקים כמו שלנו.

<שי ברמן: לנו אסור למכור טבק במסעדות.

<שי ברמן: פעם היו מכונות סיגריות.

<שי ברמן: זה אסור לנו לפי החוק.

דוד אמסלם: לפני המכונות, גם בפיצוציות היה אסור למכור סיגריות לילדים.

<שי ברמן: זה תמיד אסור.

דוד אמסלם: אני רוצה לעשות השוואה בין השלט של האלכוהול מתחת לגיל 18 לבין האיסור למכור סיגריות לילד מתחת לגיל 18.

<לירון אדלר: זה יש.

דוד אמסלם: אז מה אין?

<לירון אדלר: השלט שאסור לעשן.

<לירון אדלר: הטענה של משרד הבריאות היתה שזה שלטים שפחות מתאים להכניס אותם כי תולים אותם בכל מיני מקומות.

דוד אמסלם: רק עכשיו הבנתי את ההערה.

דוד אמסלם: היא עושה הבחנה בין מקום המכירה למקום העישון.

דוד אמסלם: אנחנו מדברים על רישיון עסק.

<לירון אדלר: השלט המאוחד יכול להיות רלוונטי כפי שהוא כרגע, למקומות שמוכר אלכוהול ולמקום שמגיש אלכוהול ואולי גם מקומות שמכירים נרגילות, זה גם נכנס פה.

דוד אמסלם: שהוא גם מוכר וגם משכיר?

<לירון אדלר: לא, אנשים שצורכים במקום.

<לירון אדלר: השלט המאוחד יכול להיות רלוונטי גם לפיצוציה וגם למקום כמו פאב.

דוד אמסלם: הוא אומר שהחוק לא מאפשר להם למכור בגלל הסיפור של המכונות.

<לירון אדלר: הוא רוצה שאפשר יהיה לאחד בתוך אותו שלט גדול של כל השלטים.

<לירון אדלר: משרד הבריאות אמרו שזה לא תמיד מתאים ובחלק מהקומות שצריך לשים את השלט בכניסה.

<לירון אדלר: על זה אפשר לומר, שהתקנות של השלט המיוחד לא חייבות לכלול פה את כל המקרים.

<לירון אדלר: אפשר שהתקנות של השלטים של איסור עישון ייכללו בתוספת.

<לירון אדלר: בסופו של דבר כשיבואו להכין את השלט המאוחד יחליטו אם זה מתאים או לא.

דוד אמסלם: הבנתי.

דוד אמסלם: האמת שהייתי בהלם.

דוד אמסלם: בתכנית שלי היתה ישיבה של 10 דקות.

דוד אמסלם: אנחנו יושבים כבר 30 דקות.

דוד אמסלם: שי, תסיים את מה שרצית לומר.

דוד אמסלם: אחר-כך נעבור ללילי, מירי, אכרם ואחרי זה אני אסכם.

<שי ברמן: החוק הזה הוא חוק מבורך במידה ואפשר לאחד את כל השלטים.

<שי ברמן: אם נתחיל לעשות הפרד ומשול ומשרד הבריאות יגיד זה כן וזה לא, לא עשינו בזה כלום וזה לא יתרום כלום.

<שי ברמן: לגבי הנושא של המפרט של השלטים.

<שי ברמן: בסופו של דבר, אני מסכים עם עמדת היועצת המשפטית שאומרת, שצריכים להיות השלטים הרלוונטיים וכל עסק לפי רישיון העסק שלו.

דוד אמסלם: לילי, בבקשה.

<לילי לאה בורוכוב: בוקר טוב.

<לילי לאה בורוכוב: אני לא מתכוונת להפתיע.

<לילי לאה בורוכוב: אנחנו תומכים שכמה שיותר הוראות יהיו בתוך השלט המאוחד.

<לילי לאה בורוכוב: אנחנו רק לא רואים סיבה שהאיסור לעישון לא יהיה חלק מהם.

<לילי לאה בורוכוב: אנחנו מברכים על הצעת החוק.

<לילי לאה בורוכוב: כמו שלירון ציינה, חשוב שלעסק תהיה זכות הבחירה האם להישאר עם השלט.

דוד אמסלם: אנחנו אישרנו שזה יהיה וולונטרי.

<מירי שאול: אנחנו רצינו להתייחס לנושא של איסור עישון בחנות.

<מירי שאול: אני מדברת בהיבט של חנויות הנוחות שפזורות בכל הארץ.

<מירי שאול: תיכנס לחנות נוחות, לא תבין איזה שלט נמצא איפה.

<מירי שאול: לפעמים הכניסה זה המקום הוא המקום שבו אתה הכי לא יכול לראות.

<מירי שאול: אני חושבת שיש מקום להוסיף את איסור העישון בחנות.

<מירי שאול: תבליטו אותו בצבע אחר.

דוד אמסלם: אז את בעמדה שזה יהיה בתוך השלט.

<מירי שאול: לגמרי.

דוד אמסלם: בסדר גמור.

דוד אמסלם: חבר הכנס אכרם חסון, יוזם ההצעה.

אכרם חסון: בוקר טוב.

אכרם חסון: אני רוצה להעיר לנציגת השלטון המקומי.

אכרם חסון: הצעת החוק קיבלה תמיכת הממשלה וההערות היחידות שהיו לשר הפנים ולמשפטים של משרד הפנים, שהם ביקשו בהתחלה שהחוק יחול אך ורק על העסקים החדשים ובסוף הם גם ירדו מזה.

אכרם חסון: הם לא העלו את נושא רישוי העסקים שאת העלית.

אכרם חסון: אני יכול להגיד לך מניסיוני כראש עיר לשעבר.

אכרם חסון: הבירוקרטיה הכי גדולה נמצאת בעיריות ובמועצות.

אכרם חסון: אם המצב היה טוב, אנחנו לא היינו באים ומעלים את החוק הזה גם מבחינת אכיפה.

אכרם חסון: אבל אנחנו לא הסתכלנו רק על האכיפה.

אכרם חסון: אנחנו בדקנו את הנושא הזה עם רוב משרדי הממשלה וכולם בירכו מכמה סיבות.

אכרם חסון: קודם כל, אנחנו רצינו לחסוך לעסק קטן, שכפי שאמר האדון כאן, הרבה עסקים נסגרו.

אכרם חסון: כאן נחסכים לפחות 1,500 שקלים במחירי השילוט.

אכרם חסון: כל שלט צריך גרפיקה ועיצוב.

אכרם חסון: אנחנו אמרנו שאם ניקח 5 שלטים ונחסוך 1,500 שקלים לכל עסק, זה מבורך.

אכרם חסון: דבר שני.

אכרם חסון: אני לא מכיר אזרח שנכנס בין חמש לעשר דקות לקיוסק או חנות והוא קורא על קיר באורך 20 מטר, 5 או 6 שלטים.

אכרם חסון: זאת אומרת, אין כאן אפקטיביות.

אכרם חסון: מה המטרה שלנו?

אכרם חסון: אם אנחנו אומרים לצעיר שאתה לא יכול לקנות אלכוהול אחרי השעה 23:00 וגם אם הוא מתחת ל-18, שיקרא את זה בצורה ברורה.

אכרם חסון: שלא יגיד שלא ראה.

אכרם חסון: אני מדליית אל כרמל ואני רואה לפעמים את המשטרה מגיעה לקיוסקים ולחנויות כדי לעשות אכיפה כי השילוט הוא לא אפקטיבי עד היום.

אכרם חסון: היה בלגאן שלם.

אכרם חסון: מצד שני, בעל העסק שהוא איבד קיר שלם, היום הוא יכול לקחת את הקיר הזה ולשים כמה מדפים וגם להגדיל את מעגל ההעסקה שלו.

אכרם חסון: הוא יעסיק אנשים, יגדיל את ההכנסה שלו, זה גם מבורך.

אכרם חסון: קודם כל, לא הכרנו את ההערה שלך.

<רות דיין מדר: אנחנו תומכים בחוק.

אכרם חסון: אני מבין, אבל לא הכרנו את הכלל הזה שאמרת עליו במסגרת רישוי עסקים.

אכרם חסון: אני כראש עיר לא מכיר את זה אז כנראה משהו אצלנו לא בסדר.

<רות דיין מדר: אני גם ממתינה ובאמת עדיין לא קיבלנו.

אכרם חסון: הדבר היחיד שבאמת עיצבן אותנו זה ההתניה של משרד הבריאות, בנושא העישון.

אכרם חסון: לפי דעתי זה לא מוצדק.

אכרם חסון: להיפך, מי שהכי יכול להפיק מזה תועלת זה משרד הבריאות ואנחנו לא יודעים למה הוא מתנגד.

אכרם חסון: זאת התנגדות מוזרה ולא משכנעת.

אכרם חסון: בכל זאת, אני רוצה להודות גם לידידי יושב ראש ועדת הפנים, שמנע כל מיני בירוקרטיות והחוק הזה בא מהר מאוד כדי להעביר אותו בקריאה ראשונה.

אכרם חסון: אנחנו נשמח לכל הערה כי המטרה שלנו, בסופו של דבר, נטו לעזור לעסקים הקטנים.

אכרם חסון: תודה רבה.

דוד אמסלם: תודה רבה.

דוד אמסלם: נסכם כך: אנחנו נביא את זה להצבעה כפי שזה.

דוד אמסלם: לירון תעמוד מולכם בקשר כדי לשפץ ולשפר את מה שרינה ורותי אמרו.

<לירון אדלר: השאלה האם אתם רוצים כבר עכשיו להכניס לתוספת את הנושא של השלטים של מניעת עישון?

דוד אמסלם: אנחנו נשאיר את זה כמו שזה.

דוד אמסלם: אנחנו נוציא את הקעקועים שלא קשורים לעניין.

דוד אמסלם: אין שם שימושים מעורבים.

דוד אמסלם: זה שלט ספציפי.

דוד אמסלם: זה כמו שבבתי החולים יש שלט אזהרה לרנטגן, לא נכניס אותו לפה.

דוד אמסלם: לגבי 7, אנחנו גם מורידים.

דוד אמסלם: בסופו של דבר, כפי שאמר אלי, אנחנו מנסים לעזור לעסקים, במקום 7 שלטים שיעשה אחד.

דוד אמסלם: אגב, בזמנו עשיתי עבודה לא פשוטה בעירייה כדי לרכז את התמרורים.

דוד אמסלם: היום אתה הולך ברחוב כל כמה זמן יש תמרור כזה או אחר.

דוד אמסלם: המרחב הציבורי במדינת ישראל נראה כאילו לא מתוכנן.

דוד אמסלם: אתה הולך ברחובות ששדרגת אותם ואתה לא מוצא את עצמך מרוב שלטים.

דוד אמסלם: הם על עמודים, הם מפריעים לציבור ללכת.

דוד אמסלם: שמים עמוד חשמל, אחר-כך עמוד של רמזור, אחר-כך עמוד של תאורה דקורטיבית, אחרי זה שלט להולכי רגל ושלט לפנייה ימינה ושמאלה.

דוד אמסלם: אפשר לשים את כולם יחד.

דוד אמסלם: אכרם, תודה על ההצעה.

דוד אמסלם: אנחנו נביא את זה להצבעה ונוציא את שני הסעיפים שדיברנו עליהם.

דוד אמסלם: תשבו ותראו לגבי הנוסח.

<לירון אדלר: לגבי השלטים של העישון נחליט לקראת קריאה שנייה ושלישית.

דוד אמסלם: תלטשו את המחלוקות.

דוד אמסלם: תבדקו אם מה שרותי אמרה זה נכון.

דוד אמסלם: אם זה נמצא בתכולה של חוק אחר, אז יכול להיות שזה מיותר.

<שחר פרלמוטר: אנחנו מאמינים שאין דברים בגו'.

<שחר פרלמוטר: עדיין לא שמענו את מספר הסעיף.

דוד אמסלם: אני מניח שרותי לא קמה בבוקר והמציאה משהו.

דוד אמסלם: יכול להיות שהיא טעתה, אבל היא הקריאה משהו שמישהו כתב.

<שחר פרלמוטר: העירייה מוסמכת להסדיר את השילוט בתחומה.

<שחר פרלמוטר: היא קובעת חוק עזר לעניין שילוט.

<רות דיין מדר: נבדוק את זה.

דוד אמסלם: יכול להיות שהיא הקריאה את זה מאיזה חוק עזר עירוני.

דוד אמסלם: לבדוק זה תמיד טוב.

דוד אמסלם: מי בעד החוק כולל התיקונים?

דוד אמסלם: הצבעה בעד - רוב נגד – אין נמנעים – אין הצעת חוק להקלת נטל האסדרה בעסקים (איחוד שילוט), התשע"ז–2017, נתקבלה.

דוד אמסלם: אני קובע שהחוק עבר בקריאה ראשונה.

דוד אמסלם: אני מודה לכולם, הישיבה נעולה.